廣東歌紅歌唔紅人，呢種現象一直到許冠傑出現就開始唔同，60年代後期，許冠傑喺tvb主持一個音樂節目叫《starshow》，而許冠傑亦因為個節目受歡迎而紅，但嗰陣許冠傑都係一直唱開英文歌。後來佢主持《雙星報喜》，有日佢無啦啦唱咗隻廣東歌叫《鐵塔凌雲》，由於隻歌反應唔錯，於是佢又創作多幾隻廣東歌，由於佢已經係好受歡迎嘅大明星，加上又係大學生，所以真係唔得了，佢唱廣東歌立即令廣東歌形象提升，改變咗原本廣東歌畀人覺得粗俗嘅印象，結果令好多睇唔起廣東歌嘅人都開始鍾意聽廣東歌。